smcproject/ml-wiki-sentences huggingface dataset:
"ചരിത്രാതീത കലയെക്കുറിച്ചുള്ള പ്രഭാഷണങ്ങളിൽ പങ്കെടുത്ത അബ് ബ്രൂയിൽ , പോൾ റിവേറ്റ് , മാർസെലിൻ ബൗൾ എന്നിവരിൽ നിന്ന് മാർഗനിർദേശം സ്വീകരിച്ചു." 1929 ജൂണിൽ, ഡി ലഗുണ ഗ്രീൻ‌ലാൻഡിലേക്ക് തെർകൽ മത്തിയാസെന്റെ സഹായിയായി രാജ്യത്തെ ആദ്യത്തെ ശാസ്ത്രീയ പുരാവസ്തു ഉത്ഖനനത്തിനായി കപ്പൽ കയറി.
ആകെ ആറുമാസം താമസിച്ച ഈ ഉത്ഖനനം നരവംശശാസ്ത്രത്തിൽ ഒരു ഭാവിയെക്കുറിച്ച് അവരെ ബോധ്യപ്പെടുത്തുകയും പിന്നീട് വോയേജ് ടു ഗ്രീൻലാൻഡ്: എ പേഴ്സണൽ ഓർഗനൈസേഷൻ ഇൻ ആന്ത്രോപോളജി (1997) എന്ന വിഷയമായി മാറുകയും ചെയ്തു.
1933-ൽ കൊളംബിയ യൂണിവേഴ്‌സിറ്റിയിൽ നിന്ന് നരവംശശാസ്ത്രത്തിൽ പിഎച്ച്ഡി നേടി.
കരിയർ ഫ്രെഡറിക്ക ആനിസ് ലോപ്പസ് ഡി ലിയോ ഡി ലഗുണ 1937 ൽ കാജ് ബിർക്കറ്റ്-സ്മിത്തിനൊപ്പം (വലത്ത്) ഒരു സിമ്പോസിയത്തിൽ അലാസ്കൻ വംശശാസ്ത്രത്തെക്കുറിച്ച് ഒരു സംയുക്ത പ്രബന്ധം അവതരിപ്പിച്ചു.
1930-ൽ അലാസ്കയിലെ പ്രിൻസ് വില്യം സൗണ്ട് , കുക്ക് ഇൻലെറ്റ് എന്നിവിടങ്ങളിൽ ഡി ലഗുണയുടെ ആദ്യ പര്യവേക്ഷണം നടത്തുകയും കാജ് ബിർക്കറ്റ്-സ്മിത്ത് അസുഖം ബാധിച്ചതിനെത്തുടർന്ന് അദ്ദേഹത്തിന്റെ ഗവേഷണ സഹായിയായി ഡി ലഗുണക്ക് തുടരാൻ കഴിഞ്ഞില്ല.
പകരം ഡി ലഗുണ യൂണിവേഴ്സിറ്റി ഓഫ് പെൻ‌സിൽ‌വാനിയ മ്യൂസിയത്തിൽ നിന്ന് പര്യവേക്ഷണത്തിനുള്ള ധനസഹായം നേടി.
ജിയോളജിസ്റ്റായിരുന്ന അവരുടെ സഹോദരൻ വാലസിനെ സഹായിയായി കൊണ്ടുവന്നു.
അടുത്ത വർഷം, മ്യൂസിയം അവരുടെ എസ്കിമോ ശേഖരങ്ങളുടെ പട്ടികയ്ക്കായി ഡി ലാഗുണയെ നിയമിക്കുകയും 1931 ലും 1932 ലും കുക്ക് ഇൻ‌ലെറ്റിലേക്ക് രണ്ട് ഖനനങ്ങൾക്ക് ധനസഹായം നൽകി.
1933-ൽ പ്രിൻസ് വില്യം സൗണ്ടിൽ പുരാവസ്തു, വംശശാസ്ത്ര പര്യവേഷണത്തിന് ബിർക്കറ്റ്-സ്മിത്തിനൊപ്പം അവർ നേതൃത്വം നൽകി.
ഈ യാത്ര "അലാസ്കയിലെ കോപ്പർ റിവർ ഡെൽറ്റയിലെ ഐയക് ഇന്ത്യക്കാർക്ക്" (1938) അടിസ്ഥാനമായി.
ഡി ലഗുണ അടുത്തതായി 1935-ൽ യുക്കോൺ താഴ്‌വരയുടെ അടിഭാഗവും താനാന നദിയും പര്യവേക്ഷണം ചെയ്യുകയും ട്രാവൽസ് അമോംഗ് ദെന (1994), ടെയിൽസ് ഫ്രം ദ ഡെന (1997) എന്നീ രണ്ട് കൃതികൾ പ്രസിദ്ധീകരിക്കുകയും ചെയ്തു.
അവലംബം പുറത്തേക്കുള്ള കണ്ണികൾ " Frederica de Laguna Collection " from Alaska State Library " Frederica de Laguna collection " from Bryn Mawr College Frederica de Laguna Northern Books Archived 2006-05-15 at the Wayback Machine .
"Papers of Frederica de Laguna" from National Anthropological Archives : part 1 and part 2 Video interview Archived 2015-05-27 at the Wayback Machine .
with de Laguna from George A. Smathers Libraries
നവമാലിക ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 നവംബർ മുതൽ തുടരുന്നു.
ഇഹ നവമാലികാ നജഭയങ്ങൾ
നവയുഗ് എക്സ്പ്രസ്സ് ഇംഗ്ലീഷ് വിലാസം https://ml.wikipedia.org/wiki/Navyug_Express
ഇന്ത്യൻ റെയിൽവേയുടെ തിരുനെൽവേലി ജംഗ്ഷൻ റെയിൽവേ സ്റ്റേഷൻ,  ശ്രീമാതാ വൈഷ്ണോദേവീ കത്ര റെയിൽ‌വേ സ്റ്റേഷൻ എന്നീ സ്റ്റേഷനുകളെ ബന്ധിപ്പിക്കുന്ന പ്രതിവാര എക്സ്പ്രസ്സ് തീവണ്ടിയാണ്‌ നവയുഗ് എക്സ്പ്രസ് .
ഇന്ത്യയിൽ ഏറ്റവും കൂടുതൽ സംസ്ഥാനങ്ങളിലൂടെ കടന്നു പോകുന്ന തീവണ്ടിയാണ് നവയുഗ്.
ഭാരതത്തിലെ 6 സംസ്ഥാനങ്ങളിലൂടെ കടന്നു പോകുന്ന തീവണ്ടി ഈ യാത്രയിൽ ഏകദേശം 4609 കിലോമീറ്റർ യാത്രചെയ്ത് ദീർഘദൂരം ഓടുന്ന യാത്രാവണ്ടികളിൽ മൂന്നാം സ്ഥാനം അലങ്കരിക്കുന്നു.
തിരുനെൽവേലി ജംഗ്ഷൻ സ്റ്റേഷനിൽ നിന്ന് യാത്ര തിരിച്ച്  തമിഴ്നാട്ടിലൂടെ, ആന്ധാപ്രദേശ്, മഹാരാഷ്ട്ര, മദ്ധ്യപ്രദേശ്, ഉത്തരപ്രദേശ്, രാജസ്ഥാൻ, ഹരിയാന, ഡൽഹി, പഞ്ചാബ്, ജമ്മുകാശ്മീർ എന്നീ സംസ്ഥാനങ്ങളിലൂടെ യാത്രചെയ്ത് ശ്രീമാതാ വൈഷ്ണോദേവീ കത്രയിൽ എത്തിച്ചേരുന്നു.
മംഗലാപുരത്തുനിന്നും (നമ്പർ 16687) 68 മണിക്കൂർ, 05 മിന്നിട്ടും, ശ്രീമാതാ വൈഷ്ണോദേവീ കത്രയിൽ നിന്നും തിരിച്ച് തിരുനെൽവേലി വരെ എത്താൻ (നമ്പർ 16688) 66 മണിക്കൂർ 30 മിനിട്ടുമാണ് നവയുഗിന്റെ യാത്രാസമയം.
തമിഴ്നാട് -- ആന്ധ്ര -- തമിഴ്നാട് -- ആന്ധ്രാപ്രദേശ് -- മഹാരാഷ്ട്ര -- മദ്ധ്യപ്രദേശ് -- ഉത്തർപ്രദേശ് -- രാജസ്ഥാൻ -- ഹരിയാന -- ഡൽഹി -- പഞ്ചാബ് -- ജമ്മു കാശ്മീർ
നവരത്നങ്ങൾ ഇംഗ്ലീഷ് വിലാസം https://ml.wikipedia.org/wiki/Navaratna നവരത്നങ്ങൾ നവരത്നമോതിരം
സുപ്രസിദ്ധമായ ഒൻപത് രത്നങ്ങളാണ് നവരത്നങ്ങൾ .
ഒമ്പത്‌ ഗ്രഹങ്ങളെ പ്രതിനിധീകരിക്കുന്നവയാണ്‌ നവരത്നങ്ങൾ.
ഇവ പതിപ്പിച്ച ആഭരണങ്ങൾക്ക് ഹിന്ദു , ജൈന , ബുദ്ധ മതങ്ങളിൽ വിശ്വാസപരമായ പ്രാധാന്യമുണ്ട്.
ഇന്ത്യ കൂടാതെ തായ്‌ലൻഡ് , ശ്രീലങ്ക , നേപ്പാൾ , മലേഷ്യ , സിങ്കപ്പൂർ തുടങ്ങിയ മറ്റ് ഏഷ്യൻ രാജ്യങ്ങളിലും നവരത്ന ആഭരണങ്ങൾ പ്രചാരത്തിലുണ്ട് .
തായ്‌ലൻഡിലെ 'ഓർഡർ ഓഫ് നയൻ ജെംസ്' എന്നറിയപ്പെടുന്ന രാജകീയ ബഹുമതിയും നവരത്നങ്ങളെ ആധാരമാക്കിയുള്ളതാണ്.
നവരത്നങ്ങളും ഗ്രഹങ്ങളും
നവരത്നങ്ങളും ജ്യോതിഷപ്രകാരം അവ പ്രതിനിധാനം ചെയ്യുന്ന ഗ്രഹങ്ങളും താഴെ പറയുന്നവയാണ്.
രത്നം ആംഗലേയ നാമം ഗ്രഹം വജ്രം Diamond ശുക്രൻ മരതകം Emerald ബുധൻ പുഷ്യരാഗം Yellow sapphire വ്യാഴം വൈഡൂര്യം Chrysoberyl (Cat's Eye) കേതു ഇന്ദ്രനീലം Blue sapphire ശനി ഗോമേദകം Hessonite രാഹു പവിഴം Coral ചൊവ്വ മുത്ത് Pearl ചന്ദ്രൻ മാണിക്യം Ruby സൂര്യൻ ജന്മനക്ഷത്ര രത്നങ്ങൾ
ഭാരതീയ ജ്യോതിഷപ്രകാരമുള്ള ജന്മനക്ഷത്ര രത്നങ്ങൾ താഴെ പറയുന്നവയാണ്.
നക്ഷത്രങ്ങൾ രത്നം അശ്വതി , മകം , മൂലം വൈഡൂര്യം ഭരണി , പൂരം , പൂരാടം വജ്രം കാർത്തിക , ഉത്രം , ഉത്രാടം മാണിക്യം രോഹിണി , അത്തം , തിരുവോണം മുത്ത് മകയിരം , ചിത്തിര , അവിട്ടം പവിഴം തിരുവാതിര , ചോതി , ചതയം ഗോമേദകം പുണർതം , വിശാഖം , പൂരുരുട്ടാതി മഞ്ഞപുഷ്യാരാഗം പൂയം , അനിഴം , ഉതൃട്ടാതി ഇന്ദ്രനീലം ആയില്യം , തൃക്കേട്ട , രേവതി മരതകം
പൊതുവായി പറയപ്പെടുന്ന,  നക്ഷത്രവശാൽ  അനുയോജ്യമായ രത്‌നങ്ങളെയാണ് ഇവിടെ സൂചിപ്പിക്കുന്നതെങ്കിലും  രത്‌നധാരണം നടത്തുമ്പോൾ ഒരു രത്‌നശാസ്ത്രജ്ഞനെക്കൊണ്ട് ജാതകഗ്രഹനിലകൂടി വിലയിരുത്തിവേണം രത്‌നം തിരഞ്ഞെടുക്കാൻ.
നവരത്നങ്ങൾ (വ്യക്തികൾ) ഇംഗ്ലീഷ് വിലാസം https://ml.wikipedia.org/wiki/Navaratnas 1/ - 1 -
വിക്രമാദിത്യചക്രവർത്തിയുടെ വിദ്വത്സദസ്സിനെ അലങ്കരിച്ചിരുന്ന ഒൻപത് പണ്ഡിതന്മാർ നവരത്നങ്ങൾ എന്ന പേരിലാണ് അറിയപ്പെട്ടിരുന്നത്.
പേര് പ്രവർത്തന മേഖല പ്രധാന കൃതികൾ ക്ഷപണകൻ ജ്യോതിഷം ജ്യോതിഷശാസ്ത്രം ധന്വന്തരി , വൈദ്യശാസ്ത്രം ധന്വന്തരി നിഘണ്ടു , ചികിത്സാദർശനം , ചികിത്സാകൗമുദി , ചികിത്സാ സാരസംഗ്രഹം , യോഗചിന്താമണി കാളിദാസൻ കാവ്യം , നാടകം രഘുവംശം , കുമാരസംഭവം , മേഘസന്ദേശം , ഋതുസംഹാരം , അഭിജ്ഞാന ശാകുന്തളം , വിക്രമോർവ്വശീയം‍‍‍ , മാളവികാഗ്നിമിത്രം അമരസിംഹൻ നിഘണ്ടുനിർമ്മാണം അമരകോശം ( നാമലിംഗാനുശാസനം ) വരാഹമിഹിരൻ ജ്യോതിഷം ബൃഹത്സംഹിത വരരുചി വ്യാകരണം [സധുക്തി കർണാമൃതം] [സ്വർഗ്ഗധാര]
 [സുഭാഷിതാവലി] ശങ്കു വാസ്തുവിദ്യ ശില്പശാസ്ത്രം ഭുവനഭ്യൂദയം വേതാളഭട്ടൻ മാന്ത്രികവിദ്യ മന്ത്രശാസ്ത്രം വേതാൾ പഞ്ചവിൻശതി ഘടകർപ്പരൻ കാവ്യം നീതിസാരം } ഘടകർപ്പർ കാവ്യം } അക്ബറുടെ നവ രത്നങ്ങൾ മുഗൾ സാമ്രാജ്യത്തിലെ മൂന്നാമത്തെ ചക്രവർത്തിയായ അക്ബറുടെ (അബ്‌ദുൾ-ഫത് ജലാൽ ഉദ്-ദിൻ മുഹമ്മദ് അക്‌ബ‌ർ) രാജസദസ്സിനെ അലങ്കരിച്ചിരുന്ന ഒമ്പത് പണ്ഡിതശ്രേഷ്ഠൻമാരെയാണ് അക്ബറുടെ നവ രത്നങ്ങൾ എന്ന പേരിൽ അറിയപ്പെടുന്നത്.
1556 മുതൽ 1605 വരെയുള്ള അക്ബറുടെ ഭരണകാലയളവിൽ കലകരന്മാർക്കും സാഹിത്യകാരന്മാർക്കും വളരെയധികം പ്രോത്സാഹനങ്ങൾ ലഭിച്ചിരുന്നു.
1569ൽ നിർമിച്ച ഹുമയൂൺ ശവകുടിരം, ആഗ്ര, ലാഹോർ, അലഹബാദ് എന്നിവിടങ്ങളിലെ കോട്ടകൾ, ഫത്തേപൂർ സിക്രിയിലെ രമ്യഹർമ്മ്യങ്ങൾ ഇവയെല്ലാം അക്ബറുടെ കലകാരന്മാരുടെ സംഭാവനകളാണ്.
അക്ബർ പ്രോത്സാഹിപ്പിച്ച പതിനേഴു ചിത്രകാരന്മാരിൽ അബ്ദുസ്സമദ്, ബസവൻ, താര, ജഘൻ,കേശു ലാൽ, മുകുന്ദ്, റാം, സൻവാല, എന്നിവർ ഉൾപ്പെടുന്നു ഇവരുടെ കരവിരുതിൽ ജനിച്ചതാണ് അക്ബറുടെ ജീവചരിത്രമായ അക്ബർ നാമയിലെ ചിത്രങ്ങൾ.
സംഗീത തൽപ്പരനായിരുന്ന ഇദ്ദേഹത്തിന്റെ കൊട്ടാര ദർബാർ ബസ്ബഹദൂർ, മിയാൻ താൻസൻ, ബാബാ റാം ദാസ്‌, ബാബാ ഹരിദാസ്‌ എന്നിവരുൾപ്പെടെ 36ഓളം സംഗീതജ്ഞർ അലങ്കരിച്ചിരുന്നു.
വിവിധ മേഖലകളിൽ കഴിവുതെളിയിച്ച അക്ബറുടെ കൊട്ടാരത്തിലെ നവരത്നങ്ങൾ ഏറെ പ്രസിദ്ധിയാർജിച്ചവരായിരുന്നു.
രാജാ തോഡർ മാൾ 1560ൽ നിയമിതനായ അക്ബറുടെ ധനകാര്യ മന്ത്രിയായിരുന്നു രാജാ തോഡർ മാൾ.
അധ്യകാലത്ത് അഫ്ഗാൻ രാജാവ്‌ ഷേർഷ സൂരിയുടെ കൊട്ടാര സേവകനായിരുന്ന ഇദ്ദേഹം.
സൂർ വംശത്തിന്റെ പതനത്തോടെ അക്ബറുടെ കീഴിലെ ആഗ്ര കോട്ടയുടെ കാര്യവാഹകനായി (കില്ലെദാർ) തോഡർ മാൾ നിയമിതനായി, പിന്നീട് ഗുജറാത്ത് ഗവർണർ സ്ഥാനത്ത് എത്തുകയും.
രാജാ തോഡർ മാളിന്റെ കഴിവുകൾ തിരിച്ചറിഞ്ഞ അക്ബർ അദ്ദേഹത്തെ ധനകാര്യമന്ത്രിയായി നിയമിക്കുകയും ചെയ്തു.
അക്ബറിന്റെ മുഗൾ സാമ്രാജ്യത്തിൽ ആദ്യമായി റവന്യു നയം, നടപ്പിലാക്കിയത് ഇദ്ദേഹമാണ്.
ഒരു എഴുത്തുകാരൻ കൂടിയായിരുന്ന ഇദ്ദേഹം ഭാഗവത പുരാണം പേർഷ്യൻ ഭാഷയിലേക്ക് തർജമചെയുകയുണ്ടായി.
കാശി വിശ്വനാഥക്ഷേത്രം ഇദ്ദേഹത്തിന്റെ നേത്രത്തിലാണ്‌1585ൽ പുനർനിർമ്മാണം ചെയ്തത്.
പിൻകാലത്ത് ഉദ്യോഗത്തിൽ നിന്ന് വിരമിച്ച ഇദ്ദേഹം ഹരിദ്വാറിൽ പോകുകയും 1589ൽ ഈ ലോകത്തോട്‌ വിടപറയുകയും ചെയ്തു.
മിയാൻ താൻസെൻ ഹിന്ദുസ്ഥാനി സംഗീതജ്ഞനും ഗായകനുമായിരുന്നു താൻസെൻ.
താൻസനെ അക്ബർ തന്റെ ആസ്ഥാനഗായകനാക്കുന്നതിനു കാരണമായി പ്രചാരം നേടിയിട്ടുള്ള ഐതിഹ്യങ്ങൾ പലതും അതിശയോക്തി കലർന്നവയാണ് - ദീപകരാഗം പാടി വിളക്കുകൾ തെളിയിച്ചതായും മേഘമൽ‌ഹാർ പാടി മഴ പെയ്യിച്ചതായും ഉള്ള കഥകളുണ്ട്.
മിക്ക ഘരാനകളുടേയും ആരംഭം ഇദ്ദേഹത്തിൽ നിന്നാണ്.
മിയാൻ കി മൽ‌ഹാർ, ദർ‌ബാറി കാനഡ എന്നീ രാഗങ്ങൾ ഇദ്ദേഹം സൃഷ്ടിച്ചവയാണ്.
1589ൽ ലാഹോറിൽ വച്ചായിരുന്നു ഇദേഹത്തിന്റെ അന്ത്യം.
അന്ത്യ സമയത്ത് താൻസെനോടൊപ്പം അക്ബറും ഉണ്ടായിരുന്നു.
ബീർബൽ അക്ബർ ചക്രവർത്തിയുടെ ഭരണകാലത്ത് ജീവിച്ചിരുന്ന ഒരു പണ്ഡിതനാണ് ബീർബൽ.
ശരിയായ പേർ മഹേശ് ദാസ്.
1586ൽ അഫ്‌ഗാനികളായ യുസഫ്സായി ഗോത്രവുമായി നടന്ന യുദ്ധത്തിൽ ബീർബലും അദ്ദേഹത്തിന്റെ 8000 ത്തോളം വരുന്ന സൈനികരും കൊല്ലപ്പെട്ടു.
മുല്ല ദോ-പ
ിയാസ മുഗൾ ചക്രവർത്തിയായിരുന്ന അക്ബറിന്റെ രാജസദസ്സിലെ നവരത്നങ്ങളിൽ ഒരാളായിരുന്നു “‘മുല്ല ദോ-പിയാസ”’.
മിക്ക് പണ്ഡിതന്മാരും ഇദ്ദേഹം സാങ്കല്പ്പികമാണെന്ന് കരുതുന്നു.
എന്നാൽ ഇദ്ദേഹത്തേ പറ്റിയുള്ള നാടോടി കഥകൾ 19ആം നൂറ്റാണ്ടിലെ എഴുത്തുകാരാണ്‌ ജനകീയമാക്കുന്നത്.
മിക്ക കഥകളിലും ബീർബലിനോടും അക്ബറിനോടും ഒപ്പവും ചില കഥകളിൽ വില്ലൻ വേഷങ്ങളിലും ഇദ്ദേഹം പ്രത്യക്ഷപ്പെടാറുണ്ട്.
മുഗൾ ചരിത്ര കലത്തെ രേഖകളിൽ ഇദ്ദേഹത്തെ പറ്റി പരാമർശമില്ല.
ഇദ്ദേഹത്തിന്റെ യഥാർത നാമം അബ്ദുൾ മോമിൻ എന്നാണെന്നും ഇന്ത്യയിലാണ്‌ ജനിച്ചതെന്നും, 1532നു മുൻപ് ഇറാനിലേക്ക് പോയെന്നും, അതിനു ശേഷം 36 വർഷത്തിനു ശേഷം മരിച്ചെന്നും.
ഹൻഡിയയിൽ അടക്കം ചെയ്തു എന്നും ചില ചരിത്രകാരന്മാർ രേഖപെടുത്തുന്നു .
മാൻസിങ്ങ് ഒന്നാമൻ രജപുത്നയിലെ അംബെറിലെ(ഇന്നത്തെ ജയ്പൂർ) രജപുത്ര രാജാവായിരുന്നു മാൻസിങ്ങ് ഒന്നാമൻ.
മുഗൾ ചക്രവർത്തിയായിരുന്ന അക്ബറിന്റെ വിശ്വസ്തനായ സൈനാധിപനായിരുന്നു അദ്ദേഹം.
അക്ബർ തന്റെ മന്ത്രിസഭയിലെ നവരത്നങ്ങളിൽ ഒരാളയി തിരഞ്ഞെടുത്തിരുന്നു .
അംബറിലെ രാജാവായിരുന്ന ഭഗവദ് ദാസിന്റേയും റാണി സാ ഭഗവതി ജി സാഹിബിന്റെയും മകനായി 1550ലാണ് ജനനം.
അക്ബറും, റാണാ പ്രതാപ് സിങ്ങും മാൻസിങ്ങ് ഒരേകാലഘട്ടത്തിൽ ജനിച്ചവരാണ്‌.
‍ഇദ്ദേഹത്തെ കുൻവർ (രാജകുമാരൻ) എന്നാണ് അറിയപെട്ടിരുന്നത് .
മിർസാ രാജ ,മാൻസാബ്(റാങ്ക്) എന്നി സ്ഥാനങ്ങൾ 1589ൽ ഡിസംബർ 10ന്‌ അക്ബറിൽ നിന്ന് സ്വീകരിച്ചു.
1614ൽ ജൂലൈ 6 അദ്ദേഹം അന്തരിച്ചു.
അബുൾ ഫസൽ ഇബ്ൻ മുബാറക്ക് ചരിത്രപ്രധാനമായ അക്ബർ നാമയുടെ രചയിതാവും, അക്ബറുടെ പ്രധാനമന്ത്രിയും ജീവചരിത്രകാരനും ആത്മമിത്രവുമായിരുന്നു അബുൾ ഫസൽ .
അക്ബറുടെ ദീൻ ഇലാഹി എന്ന മതത്തിന്റെ സൃഷ്ടിക്ക് പ്രേരണ നൽകിയത് ഇദ്ദേഹം ആണെന്നു പറയപ്പെടുന്നു.
അക്ബറുടെ സാമ്രാജ്യത്തിന്റെ സാമൂഹികവും സാമ്പത്തികവും ചരിത്രപരവുമായ സവിശേഷതകൾ വിവരിക്കുന്ന ആയ്നെ അക്ബരിയും അക്ബറുടെ സംഭവബഹുലമായ ജീവചരിത്രം പ്രതിപാദിപ്പിക്കുന്ന അക്ബർ നാമായും മുഗൾഭരണകാലത്തെക്കുറിച്ചു ലഭിക്കുന്ന വിലപ്പെട്ട ചരിത്രരേഖകളാണ്.
അബുൾ ഫസലിന്റെ മറ്റു കൃതികളാണ് റുഖായത് (ബന്ധുമിത്രാദികൾക്കെഴുതിയ കത്തുകളുടെ സംഗ്രഹം), ഇൻ ഷാ ഇ അബുൾ ഫസൽ (ഔദ്യോഗിക ലേഖനങ്ങളുടേയും കത്തുകളുടേയും സംഗ്രഹം).
തനിക്കെതിരായി ചക്രവർത്തിയെ ഉപദേശിച്ചു എന്ന കാരണത്താൽ ജഹാംഗീറിന്റെ നീരസത്തിനു പാത്രമായ അബുൽഫസ്ൽ 1602ൽ വീർ സിംഗ് ബുന്ദേലയുടെ കൈകളാൽ വധിക്കപ്പെട്ടു.
ഫൈസി മധ്യകാല ഭാരതത്തിലെ പണ്ഡിതനും കവിയുമായിരുന്ന ഷൈക്ക് അബു അൽ‌ഫൈസ് ഇബ്ൻ മുബാറക്ക്തൂലികാനാമമാണ്‌ ഫൈസി.
അക്‌ബറിന്റെ സദസ്സിലെ നവരത്നങ്ങളിൽ ഒരാളയിരുന്നു.
കവിയും വളരെ ബുദ്ധിമാനായ ഇദ്ദേഹത്തെ തന്റെ മക്കളുടെ ഗുരുവായി അക്ബർനിയമിച്ചു.
ഫൈസി ആഗ്രയിലാണ്‌ ജനിച്ചത്..
അബ്ദുൽ റഹിം ഖാൻ അബ്ദുൽ റഹിം ഖാൻ മുഗൾസേനാനിയും രാജ്യതന്ത്രജ്ഞനും പണ്ഡിതനും കവിയുമായിരുന്നു അബ്ദുൽ റഹിം ഖാൻ.
അദ്ദേഹം നടത്തിയ സൈനിക വിജയങ്ങളുടെ അങ്ങികാരമായി അക്ബർ മീർ അർദ്, ഖാൻ-ഇ-ഖാനാൻ, രാജകൊട്ടാരത്തിലെ ഏറ്റവും വലിയ വക്കീൽസ്ഥാനം എന്നിവ കൽപിച്ചു കൊടുത്തിരുന്നു.
റഹിമിന്റെ പ്രശസ്തമായ സാഹിത്യ സംഭാവനകളാണ് നഗരശോഭ, റഹീം രത്നവലി, റഹീംകാവ്യം, രാസപഞ്ചാധ്യായി എന്നിവ.
ഫക്കീർ അസിയാവോ ദിൻ അക്ബറുടെ പ്രധാന ഉപദേഷ്‌ടാക്കളിൽ ഒരാളായിരുന്നു ഫക്കീർ അസിയാവോ ദിൻ.
മതപരമായ നിർദ്ദേശങ്ങൾ അക്ബർ അസിയാവോയിൽ നിന്നാണ് സ്വീകരിച്ചിരുന്നത്.
നവരസങ്ങൾ ഇംഗ്ലീഷ് വിലാസം https://ml.wikipedia.org/wiki/Rasa_(aesthetics) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗുരു നാട്യാചാര്യ മാണി മാധവ ചാക്യാർ ശൃംഗാര രസം അവതരിപ്പിക്കുന്നു.
ഭരതമുനിയുടെ നാട്യശാസ്ത്രത്തിൽ പ്രതിപാദിച്ചിരിക്കുന്ന ഒൻപത് രസങ്ങൾ (ഭാവങ്ങൾ) ആണ് നവരസങ്ങൾ .
നവരസങ്ങൾ: ശൃംഗാരം ,,mma hhh കരുണം വീരം രൗദ്രം ഹാസ്യം ഭയാനകം ബീഭത്സം അത്ഭുതം ശാന്തം “ ശൃംഗാരഹാസ്യകരുണ: രൗദ്രവീരഭയാനക:
ബീഭൽസാത്ഭുതശാന്താച്യേ ത്യേ ത്യേ ന‌വരസാസ്മൃത: ”
ഇന്ത്യൻ നൃത്തരൂപങ്ങളായ കൂടിയാട്ടം , ഭരതനാട്യം , കഥകളി തുടങ്ങിയവയിൽ രസാഭിനയം നവരസങ്ങളെ ആസ്പദമാക്കിയാണ്.
പല മുഖഭാവങ്ങളിലൂടെയും കൈമുദ്രകളിലൂടെയും നവരസങ്ങൾ പല ഭാവങ്ങളും അവതരിപ്പിക്കുന്നു.
നവരസങ്ങളെ അതിന്റെ ഏറ്റവും പാരമ്യത്തിൽ അഭിനയിച്ച് ഫലിപ്പിക്കുന്നതിന് നാട്യാചാര്യ പത്മശ്രീ മാണി മാധവ ചാക്യാർ ക്ക് സവിശേഷമായ കഴിവുണ്ടായിരുന്നു.
അദ്ദേഹത്തിന്റെ നവരസാഭിനയങ്ങൾ കേരള സംഗീത നാടക അക്കാദമി ശേഖരത്തിലും ലോകമെമ്പാടും പല കാഴ്ചബംഗ്ലാവുകളിലും സൂക്ഷിച്ചുവയ്ച്ചിരിക്കുന്നു.
ശൃംഗാരം
നായികാനായകന്മാർക്ക് പരസ്പരമുണ്ടാകുന്ന അനുരാഗമാണ് രതി.
രതി എന്ന സ്ഥായിഭാവം രസമായി വികാസം പ്രാപിച്ച അവസ്ഥയാണ് ശൃംഗാരം.
പരസ്പരാകർഷണത്തിന് ഹേതുവായിത്തീരുന്ന സൗന്ദര്യം, സൗശീല്യം തുടങ്ങിയ ഗുണങ്ങളാണ് രതി എന്ന സ്ഥായിഭാവത്തിന് ആലംബം.
വസന്തം, ഉദ്യാനം, പൂനിലാവ്, തുടങ്ങിയ സാഹചര്യങ്ങൾ  ഉദ്ദീപനമായി തീരുമ്പോൾ വിഭാവം, കടാക്ഷം, മന്ദഹാസം, പുരികങ്ങളുടെ ചലനം, മധുരഭാഷണം, സുന്ദരവിലാസങ്ങൾ എന്നീ ബാഹ്യപ്രകടനങ്ങൾ അനുഭാവങ്ങൾ.
ആലസ്യവും, ജുഗുപ്സയും, ഔഗ്രവും ഒഴികെയുള്ള മുപ്പത് സഞ്ചാരീഭാവങ്ങൾ ശൃംഗാരാഭിനയത്തിൽ പ്രയോഗിക്കാം.
യൗവനയുക്തകളായ സ്ത്രീകൾക്ക് ശരീരത്തിലും മുഖത്തും വികാരങ്ങൾ സ്ഫുരിക്കുന്നതിനെ നായികാലങ്കാരങ്ങൾ എന്ന് ഭരതൻ വർണ്ണിച്ചിരിക്കുന്നു.
ഈ അലങ്കാരങ്ങൾ ഭാവങ്ങളെയും രസങ്ങളെയും ആശ്രയിച്ചിരിക്കുന്നു.
ഭാവം, ഹാവം, ഹേല എന്നീ അവയങ്ങളിലുണ്ടാകുന്ന മൂന്ന് തരം ശൃംഗാരചേഷ്ടകളാണ് ആദ്യത്തെ മൂന്ന് നായികാലങ്കാരങ്ങൾ.
അഭിനയത്തിലൂടെ ശരീരത്തിൽ തന്നെ ഭാവത്തെ പ്രകാശിപ്പിക്കുന്നത്  ഭാവം.
ഭാവത്തിൻ കൂടുതൽ മിഴിവ് ഉണ്ടാക്കുന്നത് ഹാവം.
ഹാവം കൂടുതൽ സ്പഷ്ടമാകുന്നതാണ് ഹേല.
സ്വഭാവജന്യങ്ങളായ ലീല, വിലാസം, വിച്ഛിത്തി, വിഭ്രമം, കിലികിഞ്ചിതം, മോട്ടായിതം, കുട്ടമിതം, ബിംബോകം, ലളിതം, വിഹൃതം എന്ന് പത്ത് തരം ശൃംഗാരചേഷ്ടകളെ നായികാലങ്കാരത്തിൽ തിരിച്ചിട്ടുണ്ട്.
വാക്ക്, പ്രവൃത്തി, അലങ്കാരങ്ങൾ എന്നിവയിലൂടെ പ്രിയനെ അനുകരിക്കുന്നതാണ് ലീല.
അംഗചലനങ്ങൾ മധുരവും ലളിതവുമാക്കുന്നത് വിലാസം.
വേഷഭൂഷാദികൾ അശ്രദ്ധയോടെ കുറച്ചെ ധരിച്ചിട്ടുള്ളുവെങ്കിലും കൂടുതൽ ശോഭയുണ്ടാക്കുന്നതാണ് വിച്ഛിത്തി.
മദം, അനുരാഗം, ഹർഷം എന്നിവ നിമിത്തം വാക്കിലും പ്രവൃത്തിയിലും മറ്റും മാറ്റം വന്നുപോകുന്നതാണ് വിഭ്രമം.
പലതരം വികാരം ഒന്നിച്ചുണ്ടാകുന്നത് കിലികിഞ്ചിതം.
പ്രിയന്റെ കഥകൾ കേൾക്കുമ്പോഴും ഹൃദ്യമായ വാക്കും പ്രവൃത്തിയും കാണുമ്പോഴും തന്നോടുള്ള കാമുകന്റെ അനുരാഗത്തെപറ്റി ചിന്തിക്കുമ്പോഴും ഉണ്ടാകുന്ന വികാരപ്രകടനം മോട്ടായിതം.
കാമുകൻ തന്റെ കേശസ്തനാദികൾ ഗ്രഹിക്കുമ്പോൾ ഹർഷസംഭ്രമങ്ങൾ നിമിത്തം സുഖവും ദുഃഖവും പ്രകടിപ്പിക്കുന്നതാണ് കുട്ടമിതം.
ഇഷ്ടമുള്ളത് കിട്ടികഴിയുമ്പോൾ ഉണ്ടാവുന്ന അഹങ്കാരം നിമിത്തം അനാദരവ് ഉണ്ടാകുന്നത് ബിംബോകം.
സൗകുമാര്യമുള്ള അംഗവിക്ഷേപം ലളിതം.
പറയാൻ അറയ്ക്കുന്നത് വിഹൃതം.
അയത്നജാലങ്കാരങ്ങൾ എന്ന പേരിൽ ഏഴ് ശൃംഗാരചേഷ്ടകളുണ്ട്.
ശോഭ, കാന്തി, ദീപ്തി, മാധുര്യം, ധൈര്യം, പ്രാഗല്ഭ്യം, ഔദാര്യം എന്നീ വികാരപ്രകടനങ്ങളാണിവ.
രൂപയൗവനലാവണ്യങ്ങൾ ഉപഭോഗം നിമിത്തം പുഷ്ട്യെ പ്രാപിച്ചിട്ടുള്ളത് ശോഭ.
കാമവികാരം പൂർത്തിയാകുമ്പോഴുണ്ടാകുന്ന ശോഭതന്നെ കാന്തി.
കാന്തി വർദ്ധിക്കുമ്പോൾ ദീപ്തി.
ദീപ്തവും ലളിതവുമായ ഏതൊരവസ്ഥയിലും മധുരമായി പ്രവർത്തിക്കുന്നത് മാധുര്യം.
വളരെ തഞ്ചമായ പെരുമാറ്റം ഏതവസ്ഥയിലും ഉണ്ടായിരിക്കുന്നത് ധൈര്യം.
കാമകലാപ്രയോഗത്തിൽ പ്രാഗല്ഭ്യം കാണിക്കുന്നത്തന്നെ പ്രാഗല്ഭ്യം എന്ന അയത്നജാലങ്കാരം.
ഇതിൽ നിന്ന് ശൃംഗാരം നവരസങ്ങളുടെ രാജാവ് എന്നു മനസ്സിലാക്കാം.
കരുണം
ശോകമാണ് കരുണയുടെ സ്ഥായി.
പലതരം വ്യസനങ്ങൾ കരുണയ്ക്ക് കാരണമാകാം.
അതൊക്കെ ഈ രസത്തിന്റെ വിഭാവങ്ങളാണ്.
നിർവേദം ഗ്ലാനി, ചിന്ത തുടങ്ങി മിക്ക സഞ്ചാരിഭാവങ്ങളും കരുണയ്ക്ക് ആവശ്യമുണ്ട്.
കണ്ണിൻറെ പോളകൾ രണ്ടും ചുവട്ടിലേക്കു വീണും വിറച്ചുമിരിക്കും.
കൃഷ്ണമണികൾ മന്ദഗതിയിലായും ബലഹീനമായും കണ്ണീറോടുകൂടി സഞ്ചരിക്കും.
ദൃഷ്ടികൾ മൂക്കിൻറെ അഗ്രത്തോട് ചേർന്നിരിക്കും.
പുരികങ്ങൾക്ക് പാതനം നേരിടും.
കഴുത്ത് ഒരു ഭാഗത്ത് ചെരിഞ്ഞതായും മാറ് കീഴ്പ്പോട്ടും മേൽപ്പോട്ടും വിറയോടുകൂടിയതായും കാണപ്പെടും.
വീരം
വീരത്തിന്റെ സ്ഥായി ഉത്സാഹം.
ഉത്തമന്മാരിലാണ് വീരം ഉണ്ടാകുന്നത്.
ഈ രസം ഉണ്ടാകുന്നതിനുള്ള വിഭാവങ്ങൾ കൂസലില്ലായ്മ, മടിയില്ലായ്മ, വിനയം, ബലം, പരാക്രമം, ശക്തി, പ്രതാപം, പ്രഭാവം എന്നിവയാണ്.
കുലുക്കമില്ലായ്മ, കരളുറപ്പ്, ഉശിര്, ത്യാഗസന്നദ്ധത എന്നീ അനുഭാവങ്ങളിലൂടെയ്യാണ് അഭിനയികേണ്ടത്.
ധൃതി, മതി, ഗർവ്വം, ആവേശം, ഉഗ്രത, അമർഷം തുടങ്ങിയവ സഞ്ചാരിഭാവങ്ങൾ.
ഇതിൻ കണ്ണിൻറെ മധ്യം നല്ലതു പോലെ വിടർന്നും കൃഷ്ണമണികൾ പുറത്തേക്ക് തള്ളിയും, രണ്ട് പോളകളും നീളത്തിലുമായിരിക്കും.
കവിൾതടം പൊങ്ങിയും, ചുണ്ടും പല്ലും സ്വാഭാവികനിലയിലും ശിരസ്സ് സമനിലയിൽ നിർത്തിയുമായിരിക്കും.
പുരികവും മൂക്കും സ്വാഭാവികമായിരിക്കും.
നോട്ടങ്ങൾ വളരെ ശക്തിയുള്ളതായിരിക്കും.
രൗദ്രം
രൗദ്രത്തിന്റെ സ്ഥായി ക്രോധം.
മനസ്സിൽ തട്ടത്തക്കവിധം മറ്റുള്ളവർ ചെയ്യുന്ന അപകാരത്താൽ പ്രതിക്രിയ ചെയ്യാനുള്ള അഭിനിവേശത്തോടുകൂടിയ ക്രോധമാൺ രൌദ്രരസത്തിൻറെ സ്ഥായിരസം.
അധിക്ഷേപിക്കുക, അപമാനിക്കുക, ഉപദ്രവിക്കുക, ചീത്തവിളിക്കുക, കൊല്ലാൻ ശ്രമിക്കുക തുടങ്ങിയ ക്രോധപ്രവൃത്തികളായ വിഭാവങ്ങൾ മൂലം രൌദ്രം ഉണ്ടാകുന്നു.
അടി, ഇടി, യുദ്ധം തുടങ്ങിയ കർമങ്ങൾ, കണ്ണ് ചുമപ്പിക്കുക, അഹങ്കരിക്കുക, കൈ തിരുമ്മുക തുടങ്ങി നിരവധി അനുഭാവങ്ങളിലൂടെ രൌദ്രം അഭിനയിക്കുന്നു.
കൂസലില്ലായ്മ, ഉത്സാഹം, അമർഷം, ആവേഗം, ചപലത, ഉഗ്രത, ഗർവ്വം തുടങ്ങിയവയാണ് സഞ്ചാരിഭാവങ്ങൾ.
ഹാസ്യം
ഹാസ്യത്തിന്റെ സ്ഥായി ഭാവം ഹാസമാണ്.
വികൃതമായ രൂപം, വേഷം, സംസാരം മുതലായവയാണ് ഹാസത്തിന് കാരണമായ വിഭാവം.
ഭയാനകം
ഈ രസത്തിന്റെ ആത്മാവ്  ഭയം എന്ന സ്ഥായിഭാവമാണ്.
ഹിംസ്രജന്തുക്കളെയോ മറ്റോ കണ്ട് പേടിക്കുക, വിജനതയിൽ അകപ്പെടുക, സ്വജനങ്ങൾക്കുണ്ടാകുന്ന ആപത്ത് അറിയുക തുടങ്ങിയവ വിഭാവങ്ങൾ.
കൈകാലുകൾ വിറച്ചും, മുഖം കറുത്തും, ഒച്ചയടച്ചും മറ്റും ഈ രസം അഭിനയിക്കുന്നു.
ശങ്ക, മോഹാലസ്യം, ദൈന്യം, ആവേഗം, ചപലത, ജഡത, ത്രാസം, അപസ്മാരം, മരണം എന്നിവയാണ് സഞ്ചാരിഭാവങ്ങൾ.
ബീഭത്സം
സ്ഥായി ജുഗുപ്സ.
ഇഷ്ടപ്പെടാത്ത വസ്തുക്കളെയോ കാര്യങ്ങളെയോ പറ്റി കേൾക്കുകയോ ഓർമ്മിക്കുകയോ അവയെ കാണുകയോ ചെയ്യുന്നതിൽനിന്നും ബീഭത്സം ഉണ്ടാകുന്നു.
മുഖം വക്രിക്കുക, തുപ്പുക, ഓക്കാനിക്കുക മുതലായ അനുഭാവങ്ങളോടെ അഭിനയിക്കുന്നു.
അപസ്മാരം, ഉദ്വേഗം, ആവേഗം, മോഹം, വ്യാധി, മരണം തുടങ്ങിയവ സഞ്ചാരിഭാവങ്ങൾ.
കണ്ണിൻറെ തടങ്ങളും കടക്കണ്ണും ചുരുങ്ങുകയും കൃഷ്ണമണി ദയയിൽ മുങ്ങിമങ്ങുകയും രണ്ട് കൺപോളകളുടെയും രോമങ്ങൽ തമ്മിൽ ചേരുകയും കൃഷ്ണമണി അകത്തേക്ക് വലിയുകയും ചുളുങ്ങിയ പുടങ്ങളോടുകൂടിയ, പുരികങ്ങൾക്ക് പാതനവും മൂക്കിൻറെ പുടത്തിൻ വീർപ്പും കവിൾതടത്തിൻ താഴ്മയും ഭവിക്കുകയും ചെയ്യുന്നു.
മുഖരാഗം ശ്യാമവും നിറം നീലയും ദേവത മഹാകാലനുമാകുന്നു.
അത്ഭുതത്തിന്റെ സ്ഥായി വിസ്മയം.
ദിവ്യജനദർശനം, ഇഷ്ടഫലപ്രാപ്തി, മഹത്തായ കാഴ്ചകൾ കാണുക, നടക്കാനാകാത്തത് നടക്കുക തുടങ്ങിയവ വിസ്മയം ഉത്ഭവിക്കുന്നതിനുള്ള വിഭാവങ്ങൾ.
കണ്ണിമയ്ക്കാതെ വട്ടം പിടിച്ച് നോക്കുക, പൊട്ടിച്ചിരിക്കുക, സന്തോഷിക്കുക തുടങ്ങിയ അനുഭാവങ്ങളോടെ ഈ രസം അഭിനയിക്കണം.
ഇതിൻ കൺപോളകളുടെ രോമാഗ്രം വളഞ്ഞും കൃഷ്ണമണികൾ ആശ്ചര്യത്താൽ മയത്തോടുകൂടിയും ദൃഷ്‌ടികൾ എല്ലാഭാഗവും നല്ലവണ്ണം പുറത്തേക്കു തള്ളി നിൽക്കുന്ന വിധത്തിലുമായിരിക്കണം.
പുരികം പൊങ്ങിയും, മൂക്ക് സ്വാഭാവികമായും, കവിൾതടം വിടർന്നും, പല്ലും ചുണ്ടും സ്വതേയുള്ള നിലയിലുമായിരിക്കും.
ശാന്തം
‘അഷ്ടാവേവ രസാ നാട്യേ’ എന്നു ഭരതർ നിർവ്വചിച്ചിരുന്നു.
ശാന്തം എന്ന രസം പിന്നീടുണ്ടായതാകണം.
ശമമാണ് ശാന്തരസത്തിന്റെ സ്ഥായി.
മോക്ഷദായകമാണ് ശാന്തരസം.
തത്ത്വജ്ഞാനമാണ് ശാന്തത്തിന്റെ വിഭാവം.
സുഖദുഃഖങ്ങളില്ലാത്ത, രാഗദ്വേഷാദികളില്ലാത്ത ഒരവസ്ഥയാണ് ശാന്തം.
ഇന്ദ്രിയനിഗ്രഹം, അദ്ധ്യാത്മധ്യാനം, ഏകാഗ്രത, ദയ, സന്യാസജീവിതം എന്നീ അനുഭാവങ്ങളിലൂടെ ശാന്തരസം അഭിനയിക്കുന്നു.
നിസ്സംഗത്വവും ഭക്തിയും അതനുസരിച്ചുള്ള മുഖഭാവങ്ങളും ശാന്തരസാഭിനയത്തിൻ ആവശ്യമാണ്.
നിർവ്വെദം, സ്മൃതി, സ്തംഭം തുടങ്ങിയവ സഞ്ചാരിഭാവങ്ങൾ.
മാണി മാധവ ചാക്യാർ , നാട്യകല്പദ്രുമം (1975), കേരള കലാമണ്ഡലം,  ചെറുതുരുത്തി.
മടവൂർ ഭാസിയുടെ “ലഘു ഭരതം”
പി.കെ.വിജയഭാനു രചിച്ച “നൃത്യപ്രകാശിക“-അധ്യായം അഞ്ച് ഇതും കാണുക രസം (കല) നാട്യശാസ്ത്രം സംസ്കൃത സാഹിത്യം സംസ്കൃത നാടകവേദി മാണി മാധവ ചാക്യാർ
നവയുഗം വാരിക
നവയുഗം ദ്വൈവാരിക സിപിഐയുടെ താത്വിക രാഷ്‌ട്രീയ പ്രചരണത്തിനുള്ള പ്രസിദ്ധീകരണമാണ്.
1950 ജനുവരി 7 നാണ്‌ നവയുഗം വാരിക പ്രസിദ്ധീകരിച്ച് തുടങ്ങിയത്.
കെ. ദാമോദരൻ ആയിരുന്നു ആദ്യ പത്രാധിപൻ.
നവരത്നങ്ങൾ (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
നവരത്നങ്ങൾ നവരത്നങ്ങൾ (വ്യക്തികൾ) നവരത്നങ്ങൾ (സ്ഥാപനങ്ങൾ)
നവരസ (വെബ് സീരീസ്)
2021-ൽ നെറ്റ്ഫ്ലിക്സിലൂടെ പുറത്തിറങ്ങിയ ഒരു ഹ്രസ്വചിത്രസമാഹാരമായ വെബ് സീരീസ് ആണ് നവരസ .
മണിരത്നം സൃഷ്ടിച്ച ഈ വെബ് സീരീസ്, മണിരത്നവും ജയേന്ദ്ര പഞ്ചാപകേശനും കൂടിച്ചേർന്ന് മദ്രാസ് ടാക്കീസ് , ക്യൂബ് സിനിമ ടെക്നോളജീസ് എന്നീ സ്ഥാപനങ്ങളുടെ ഭാഗമായാണ് നിർമ്മിച്ചിരിക്കുന്നത്.  ' നവരസ ' എന്ന ആശയത്തിലെ 9 വികാരങ്ങളെ ആസ്പദമാക്കി സൃഷ്ടിച്ച സ്വതന്ത്രമായ 9 ഹ്രസ്വചിത്രങ്ങളാണ് വെബ് സീരീസിന്റെ ഉള്ളടക്കം.
ബിജോയ് നമ്പ്യാർ , പ്രിയദർശൻ , കാർത്തിക് നരേൻ , വസന്ത് , കാർത്തിക് സുബ്ബരാജ് , അരവിന്ദ് സ്വാമി , രതീന്ദ്രൻ ആർ. പ്രസാദ് , സർജുൻ.
കെ.എം , ഗൗതം മേനോൻ എന്നിവരാണ് 9 ഹ്രസ്വചിത്രങ്ങളുടെ സംവിധായകരായി പ്രവർത്തിച്ചിട്ടുള്ളത്.
സൂര്യ , വിജയ് സേതുപതി , സിദ്ധാർത്ഥ് , രേവതി , പാർവ്വതി തിരുവോത്ത് , പ്രയാഗ മാർട്ടിൻ , അരവിന്ദ് സ്വാമി , പ്രസന്ന , ഡൽഹി ഗണേഷ് , രോഹിണി , ഗൗതം വാസുദേവ് മേനോൻ , യോഗി ബാബു , രമ്യ നമ്പീശൻ , അദിതി ബാലൻ , ബോബി സിംഹ , റിത്വിക , ശ്രീറാം , അതർവാ , മണിക്കുട്ടൻ , നെടുമുടി വേണു , അഞ്ജലി , കിഷോർ തുടങ്ങിയവരാണ് ചിത്രങ്ങളിലെ കേന്ദ്രകഥാപാത്രങ്ങളെ അവതരിപ്പിച്ചിരിക്കുന്നത്.
കോവിഡ് - 19 വ്യാപനത്തിന്റെ പരിണാമഫലമായി പ്രതിസന്ധിയിലായ, ദിവസവേതനത്തിന് പ്രവർത്തിക്കുന്ന ചലച്ചിത്ര പ്രവർത്തകരെയും ഫിലിം എപ്ലോയീസ് ഫെഡറേഷൻ ഓഫ് സൗത്ത് ഇന്ത്യ (FEFSI) അംഗങ്ങളായ ജീവനക്കാർക്കും സാമ്പത്തിക സഹായം നൽകുന്നതിന്റെ ഭാഗമായാണ് 'നവരസ' എന്ന വെബ് സീരീസിന്റെ ആശയം ഉടലെടുത്തത്.
വെബ് സീരീസിന് ലഭിക്കുന്ന വരുമാനം ജീവനക്കാർക്ക് നൽകുക എന്ന ലക്ഷ്യത്തോടെയാണ് മണിരത്നവും ജയേന്ദ്ര പഞ്ചാപകേശനും ആദ്യഘട്ടത്തിൽ സംവിധായകരുമായി ചർച്ചകൾ ആരംഭിച്ചത്.
തുടർന്ന് ഫെഫ്സിയോടൊപ്പം സഹകരിച്ചായിരുന്നു വെബ് സീരീസിന്റെ നിർമ്മാണവും.
2020 ഒക്ടോബറിൽ സീരീസിന്റെ ഔദ്യോഗിക പ്രഖ്യാപനം നടത്തി, ഒപ്പം പ്രവർത്തിക്കുന്ന 9 സംവിധായകരെയും സാങ്കേതികപ്രവർത്തകരെയും പ്രഖ്യാപിക്കുകയുമുണ്ടായി.
ആദ്യഘട്ടത്തിൽ പ്രഖ്യാപിച്ച മൂന്ന് ഹ്രസ്വചിത്രങ്ങൾ ( ഹലിത ഷമീം , പൊൻറാം , കെ. വി. ആനന്ദ് എന്നിവർ സംവിധാനം ചെയ്യാനിരുന്നവ) നിർമ്മാണഘട്ടത്തിൽ ഉപേക്ഷിക്കുകയുണ്ടായി.
2021 ആഗസ്റ്റ് 6 - ന് സീരീസ്, സ്ട്രീമിങ് സേവനമായ നെറ്റ്ഫ്ലിക്സിലൂടെ പുറത്തിറങ്ങി.
9 വികാരങ്ങളെ, അഥവാ 9 രസങ്ങളെ ആസ്പദമാക്കി (    ശൃംഗാരം, കരുണം, വീരം, രൗദ്രം, ഹാസ്യം, ഭയാനകം, ബീഭത്സം, അത്ഭുതം, ശാന്തം) ഉള്ള ഒൻപത് എപ്പിസോഡുകളാണ് 'നവരസ'യുടെ ഉള്ളടക്കം.
എപ്പിസോഡുകൾ എതിരി ( കരുണം - அருள்) സമ്മർ ഓഫ് '92 ( ഹാസ്യം - நகை) പ്രോജക്ട് അഗ്നി ( അത്ഭുതം - மருட்கை) സംവിധാനം: ബിജോയ് നമ്പ്യാർ അഭിനേതാക്കൾ: വിജയ് സേതുപതി , രേവതി , പ്രകാശ് രാജ് , അശോക് ശെൽവൻ സംഗീതം: ഗോവിന്ദ് വസന്ത സംവിധാനം: പ്രിയദർശൻ അഭിനേതാക്കൾ: മണിക്കുട്ടൻ , യോഗി ബാബു , നെടുമുടി വേണു , രമ്യ നമ്പീശൻ , സംഗീതം : രാജേഷ് മുരുകേശൻ ചിത്രസംയോജനം : അനി ഐ.വി. ശശി സംവിധാനം: കാർത്തിക് നരേൻ അഭിനേതാക്കൾ: അരവിന്ദ് സ്വാമി , പ്രസന്ന , സായി സിദ്ധാർത്ഥ്, ഷംന കാസിം സംഗീതം: റോൺ ഈഥൻ യോഹാൻ പായസം ( ബീഭത്സം -இளிவரல்) പീസ് ( ശാന്തം -அமைதி) രൗദ്രം ( രൗദ്രം - கோபம் - Anger) സംവിധാനം: വസന്ത് അഭിനേതാക്കൾ: അദിതി ബാലൻ , രോഹിണി , ഡൽഹി ഗണേശ് സംഗീതം: ജസ്റ്റിൻ പ്രഭാകരൻ ചിത്രസംയോജനം : സംഗതമിഴൻ ഇ.
സംവിധാനം: കാർത്തിക് സുബ്ബരാജ് അഭിനേതാക്കൾ: ബോബി സിംഹ , ഗൗതം മേനോൻ , മാസ്റ്റർ തരുൺ, സനന്ത് സംഗീതം: സന്തോഷ് നാരായണൻ ചിത്രസംയോജനം : വിവേക് ഹർഷൻ സംവിധാനം: അരവിന്ദ് സ്വാമി അഭിനേതാക്കൾ: റിത്വിക , ശ്രീ റാം , അഭിനയശ്രീ, രമേഷ് തിലക് , ഗീതാ കൈലാസം സംഗീതം : എ.ആർ. റഹ്‌മാൻ ഇന്മയ് ( ഭയാനകം - அச்சம் - Fear) തുനിന്ത പിൻ ( വീരം - மறம் - Valour) ഗിറ്റാർ കമ്പി മേലേ നിന്റ്രു ( ശൃംഗാരം - காதல் - Romance) സംവിധാനം: രതീന്ദ്രൻ ആർ. പ്രസാദ് അഭിനേതാക്കൾ: സിദ്ധാർത്ഥ് , പാർവ്വതി തിരുവോത്ത് , പാവെൽ നവഗീതൻ , രാജേഷ് ബാലചന്ദ്രൻ, അമ്മു അഭിരാമി , സംഗീതം : വിശാൽ ഭരദ്വാജ് സംവിധാനം: സർജുൻ.
കെ.എം അഭിനേതാക്കൾ: അതർവാ, അഞ്ജലി , കിഷോർ സംഗീതം: സുന്ദരമൂർത്തി.
കെ.എസ് ചിത്രസംയോജനം : പ്രസന്ന.
ജി.കെ സംവിധാനം: ഗൗതം മേനോൻ അഭിനേതാക്കൾ: സൂര്യ , പ്രയാഗ മാർട്ടിൻ സംഗീതം: കാർത്തിക് ചിത്രസംയോജനം : ആന്റണി ↑ ↑ ↑ ↑ ↑ ↑ ↑ ↑ ↑ ↑
നവരത്ന കമ്പനികൾ ഇംഗ്ലീഷ് വിലാസം https://ml.wikipedia.org/wiki/Navratna
ഇന്ത്യയിലെ പ്രത്യേക പദവിയിലുള്ള പൊതുമേഖലാ വ്യവസായ സ്ഥാപനങ്ങളിൽ അന്താരാഷ്ട്ര വിപണിയിൽ മത്സരിക്കാൻ കഴിവുള്ള 9 കമ്പനികൾ തിരഞ്ഞെടുത്ത് ഇന്ത്യാ ഗവൺമെന്റ് 1997-ൽ നവരത്ന എന്ന പദവി നൽകുകയായിരുന്നു.
ഇന്ന് നവരത്ന പദവിയിലുള്ള 18 പൊതുമേഖലാ സ്ഥാപനങ്ങൾ ഇന്ത്യയിലുണ്ട്.
അവ ഇവയെല്ലാമാണ്: ഭാരത് ഇലക്ട്രോണിക്സ് ലിമിറ്റഡ് (BEL) ഭാരത് ഹെവി ഇലക്ട്രിക്കൽസ് ലിമിറ്റഡ് (BHEL) ഭാരത് പെട്രോളിയം കോർപ്പറേഷൻ ലിമിറ്റഡ് (BPCL) ഗ്യാസ് അതോറിറ്റി ഓഫ് ഇന്ത്യ ലിമിറ്റഡ് (GAIL) ഹിന്ദുസ്ഥാൻ എയ്റോനോട്ടിക്‌സ് ലിമിറ്റഡ് (HAL) ഹിന്ദുസ്ഥാൻ പെട്രോളിയം കോർപ്പറേഷൻ ലിമിറ്റഡ് (HPCL) ഇന്ത്യൻ ഓയിൽ കോർപ്പറേഷൻ (IOCL) മഹാനാഗർ ടെലിഫോൺ നിഗം ലിമിറ്റഡ് (MTNL) നാഷണൽ അലുമിനിയം കമ്പനി ലിമിറ്റഡ് (NALCO) നാഷണൽ മിനറൽ ഡെവലപ്മെന്റ് കോർപ്പറേഷൻ (NTDC) നാഷണൽ തെർമൽ പവർ കോർപ്പറേഷൻ (NTPC) ഓയിൽ ആന്റ് നാച്ചുറൽ ഗാസ് കോർപ്പറേഷൻ (ONGC) പവർ ഫിനാൻസ് കോർപ്പറേഷൻ ലിമിറ്റഡ് (PFCL) പവർ ഗ്രിഡ് കോർപ്പറേഷൻ ഒഫ് ഇന്ത്യ ലിമിറ്റഡ് (POERGRID) റൂറൽ ഇലക്ട്രിഫിക്കേഷൻ കോർപ്പറേഷൻ ലിമിറ്റഡ് (RECL) സ്റ്റീൽ അതോറിറ്റി ഒഫ് ഇന്ത്യ (SAIL) ഷിപ്പിങ് കോർപ്പറേഷൻ ഒഫ് ഇന്ത്യ (SCI) കോൾ ഇന്ത്യ ലിമിറ്റഡ് (CIL).
പുറത്തേക്കുള്ള കണ്ണികൾ http://wiki.answers.com/Q/Which_are_the_navaratna_companies_in_India_as_on_2009 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നവരത്നങ്ങൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഫോർട്ട് മൺറോ ഫോർട്ട് മൺറോയിലേക്കുള്ള വഴിയിലെ ഗിർഡുവിൽ മണ്ണിടിച്ചിൽ കാരണമുള്ള റോഡ് ബ്ലോക്ക്.
ഫോർട്ട് മൺറോ, ദേരാ ഖാസി ഖാൻ.
ഫോർട്ട് മൺറോ ( ഉർദു : فورٹ منرو ‬ ), ( Balochi : تمن لیغاری or فورٹ منرو) പാകിസ്താനിലെ ദേരാ ഘാസി ഖാനിൽ സമുദ്രനിരപ്പിൽ നിന്ന് 6,470 അടി ഉയരത്തിൽ സ്ഥിതിചെയ്യുന്ന ഒരു മലമ്പ്രദേശമാണ്.
ഇത് തമൻ ലെഘാരി എന്ന പേരിലും അറിയപ്പെടുന്നു.
ചൂടുള്ള വേനൽക്കാലത്ത് ഹ്രസ്വകാല താമസത്തിനായി ധാരാളം സഞ്ചാരികൾ ഇവിടെയെത്താറുണ്ട്.
പാകിസ്താൻ പഞ്ചാബിലെ ദേര ഖാസി ഖാനിൽ നിന്ന് ഏകദേശം 85 കിലോമീറ്റർ ദൂരത്തിലും സുലൈമാൻ മലനിരകളിലെ മുൾട്ടനിൽ നിന്ന് ഏകദേശം 185 കിലോമീറ്റർ അകലെയുമാണിതു സ്ഥിതിചെയ്യുന്നത്.
ഫോർട്ട് മൺറോയിലെ നിവാസികൾ അധികവും നാടോടികളായ ലെഘാരി ഗോത്ര വിഭാഗക്കാരാണ്.
ദേരാ ഘാസി ഖാൻ പട്ടണത്തിൽനിന്ന് ഏകദേശം 85 കിലോമീറ്റർ അകലെയുള്ള ക്വെട്ട റോഡിലാണ് ഫോർട്ട് മുൺറോ സ്ഥിതിചെയ്യുന്നത്.
തെക്കൻ പഞ്ചാബിൽ സുലൈമാൻ മലനിരകളിലെ ഏക ഹിൽ സ്റ്റേഷനാണ് ഇത്.
1800 മീറ്ററാണ് ഉയരമുള്ള ഈ പ്രദേശം വേനൽക്കാലത്ത് ഹ്രസ്വകാല സന്ദർശനത്തിനായി ധാരാളം ആളുകൾ എത്തുന്നു.